شه‌فه‌ق نيوز/ سه‌رچه‌وه‌يگ ئه‌منى عراق، شيواز كرده‌وه‌ى په‌لاماره‌ مووشه‌كيه‌گه‌ ك سه‌ربازگه‌يگ له‌ تاجى له‌ باكوور به‌غداى پايته‌خت گرته‌ ئامانج باس كرد ك بويه‌ هووكار كوشيان و زه‌خمداربوين شماره‌يگ سه‌رباز له‌ هيزه‌يل هاوپه‌يمان ناوده‌وڵه‌تى.
ئه‌و سه‌رچه‌وه‌ ئه‌را شه‌فه‌ق نيوز وت: مه‌سه‌له‌ى بۆردومانه‌گه‌ وه‌ سه‌رپه‌رشتى و سه‌رۆكايه‌تى "ئه‌بو خومه‌ينى" سه‌ركرده‌ له‌ سريه‌يل وه‌رگرى مللى/ هيز مووشه‌كى كه‌تيبه‌يل حزبوڵڵاى عراقى نزيك له‌ ئيران ئه‌نجام گرتگه‌.
سه‌رچه‌وه‌گه‌ وت: ئه‌و سه‌ياره‌ ك ئه‌و مووشه‌كه‌يل كاتيوشا هه‌ڵگرتگه‌ له‌ ناوچه‌ى حسه‌ينيه‌وه‌ ئاماده‌ كرياوێد وه‌ ناوچه‌ى راشديه‌وه‌و سه‌ياره‌يگ تر سه‌ر وه‌ فه‌سيله‌يل فه‌رمى حه‌شد شه‌عبى كارئاسانى ئه‌راى كردگه‌.
